Novaks Džokovičs
Novaks Džokovičs (serbu: Novak Đoković, Новак Ђоковић izrunā: /nɔ̂v̞aːk dʑɔ̂ːkɔv̞itɕ/; dzimis 1987. gada 22. maijā Belgradā) ir serbu tenisists, bijis ATP vienspēļu ranga līderis. Tiek uzskatīts par vienu no izcilākajiem tenisistiem vēsturē, vienīgais vīriešu tenisā, kurš ir uzvarējis 24 Grand Slam turnīros (sieviešu konkurencē tikpat uzvaru ir Mārgaritai Kortai). 2018. gada 19. augustā, uzvarot Sinisinati Masters turnīrā, kļuva par pirmo tenisistu, kurš ieguvis visus deviņus Masters titulus jeb "Zelta Masters". 2024. gada vasaras olimpisko spēļu čempions vīriešu vienspēlēs. Viņa treneris kopš 2019. gada ir Gorans Ivaniševičs. Iepriekšējie treneri: Rikardo Piati (2005—2006), Marks Vudfords (2007), Tods Mārtins (2009—2010), Marians Vajda (2006—2017, 2018—2022) un Boriss Bekers (2013—2016), Andrē Agasi (2017—2018), Mario Ančičs (2017), Radeks Štepāneks (2018).